Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18. decembra 2007

Materiál číslo: 114/2007

K bodu: Návrh na zmenu rozpisu kapitálových výdavkov medzi základnými
              školami Pankúchova, Gessayova a Černyševského

Predkladá:				          Návrh uznesenia:

Marián Miškanin			           Miestne zastupiteľstvo mestskej časti Bratislava- 
prednosta MÚ			                       Petržalka

					           s c h v a ľ u j e 

Prerokované:	zvýšenie  kapitálových  výdavkov  pre  ZŠ
v miestnej rade 				Pankúchova  o 169 tis. Sk na dofinancovanie 
dňa: 11.12.2007		                       rekonštrukcie strechy a zníženie kapitálových
                                                                      výdavkov  pre základné  školy  Gessayova o
                                                                      167 tis. Sk a Černyševského o 2 tis. Sk.
Spracoval:				            
Julián Lukáček             			
finančné oddelenie	           

Dôvodová správa:

Predkladáme materiál na úpravu kapitálových výdavkov školstva z rozpočtu mestskej časti  z nasledovných dôvodov:

Dňa 17. 10. 2007  bolo mestskej časti Bratislava-Petržalka Ministerstvom financií SR pridelených pre ZŠ Pankúchova 380 tis. Sk z prostriedkov štátneho rozpočtu na rekonštrukciu strechy so zateplením. Po oznámení tejto čiastky bolo následne vykonané výberové konanie na realizáciu akcie pre ZŠ Pankúchova. Celková vyčíslená čiastka na rekonštrukciu je 549 tis. Sk, t.j. z rozpočtu mestskej časti je potrebné dofinancovať čiastku 169 tis. Sk, ktorá nie je v rozpočte vyčlenená.  
Uznesením Miestneho zastupiteľstva bol schválený rozpočet mestskej časti na kapitálové výdavky pre rozpočtové organizácie školstva vo výške 5 817 tis. Sk. V roku 2007 boli na ZŠ Černyševského a ZŠ Gessayova zrealizované rekonštrukcie striech so zateplením, na ktorých sa oproti schválenému rozpočtu ušetrilo 169 tis. Sk, ktoré navrhujeme použiť na dofinancovanie rekonštrukcie strechy so zateplením pre ZŠ Pankúchova.

Záver

Finančná čiastka 169 tis. Sk je potrebná k úhrade faktúry, ktorá je splatná 14.12.2007 za rekonštruckiu strechy so zateplením. Vykonanou zmenou dôjde v schválených kapitálových výdavkoch školstva len k úprave rozpočtu medzi tromi základnými školami  bez potreby navýšenia rozpočtu.